
Buskerudbyen, 28. august 2026

Kjell Arne Hermansen
Leder politisk styringsgruppe

Vedlegg
1. Utkast referat politisk styringsgruppe 19.06.2026 (nr. 03 – 2026) 







Sak 17/26 Referat
[bookmark: UOFFPARAGRAF][bookmark: Vedlegg][bookmark: KopiTilTabell]Referat fra politisk styringsgruppes møte 19.06.2026 (nr. 03 – 2026) 
[bookmark: Start]Forslag til beslutning: Referatet godkjennes.

Sak 18/26 Status for utredningen «Byutvikling i fellesskap»

Hva saken gjelder 
Politisk styringsgruppe ba i sitt møte 19. juni om et ekstra møte etter sommerferien for å få en oppdatert status for arbeidet med utredningen «Byutvikling i fellesskap». 
I møtet vil det bli gitt en grundigere status. Noen funn redegjøres kort for i dette saksfremlegget.

Forslag til beslutning
1. Saken tas til orientering.
2. Innspill fra politisk styringsgruppe tas med i det videre arbeidet. 

Bakgrunn
I tråd med utredningsprogrammet «Byutvikling i fellesskap», utredes fire ulike måter for å møte framtidige behov for vekst, byutvikling, transport og en attraktiv region: 
· Konsept 1: Belønningsavtale
· Konsept 2: Ingen avtale med staten
· Konsept 3: Bypakke og byvekstavtale uten bompenger
· Konsept 4: Bypakke og byvekstavtale med bompenger

Staten har stilt krav om at Buskerudbyen må utrede minst ett alternativ med bompenger for å kunne få forhandle om en eventuell byvekstavtale.
Utredningen skal etter planen være ferdig høsten 2026. Da skal det tas politisk stilling til om utredningen skal sendes på høring. 

Status for utredningsarbeidet
Det er nå gjennomført flere beregninger med transportmodell for 2036.
Dersom Buskerudbyen fortsetter som i dag, det vil si har belønningsavtale og bruker belønningsmidlene på sammen måte som i dag, tilsier modellberegningen at trafikkarbeidet (antall kjørte kilometer) med personbil vil øke med 9,8 %. Det er hovedsakelig to årsaker til økningen i personbiltrafikk: befolkningsøkning og elektrifisering av bilparken. Forutsatt dagens avgiftspolitikk for elbiler, er det mer gunstig å kjøre elbil enn fossilbil. Det betyr at etter hvert som flere og flere bytter til elbil, blir det mer bilkjøring (elbilen kommer bedre ut av konkurransen med andre transportmidler enn fossilbilene).
Statens krav er som kjent nullvekst i personbiltrafikken. Utfordringen er dermed hvordan Buskerudbyen skal få en prognose på 9,8 % vekst til å bli 0 %.
I konsept 2, som innebærer at Buskerudbyen ikke har noen avtale med staten, vil belønningsmidlene som i dag går til forsterket busstilbud og billigere bussbilletter, bli borte. Det er gjort en beregning av hvordan dette påvirker trafikkutviklingen til 2036. Beregningen tilsier at veksten i personbiltrafikk da vil bli 10,6 %.
Konsept 4 innebærer bypakke og byvekstavtale med bompenger. Bompenger er et sterkt virkemiddel for å dempe veksten i biltrafikk. Det er undersøkt hvordan ulike takstnivåer for bompenger påvirker trafikkveksten. Avhengig av takstnivå kan bompenger redusere trafikkveksten betydelig.
I konsept 4 kan bompenger suppleres med andre virkemidler for at man skal nå nullvekstmålet. I konsept 1 (fortsatt belønningsavtale) og konsept 3 (bypakke og byvekstavtale uten bompenger) må nullvekstmålet nås bare med andre virkemidler enn bompenger. Det betyr at disse andre virkemidlene må brukes sterkere i konsept 1 og 3. Eksempler på andre virkemidler er:
· Dyrere parkering
· Reduserte fartsgrenser
· Bedre tilrettelegging for sykkel og gange
· Trafikkregulerende tiltak i veinettet
· Ferge
· Styrket kollektivtilbud (mest aktuelt i konsept 4, der man har finansieringsmulighet)
Så langt har vi ikke tallfestet effekten av disse virkemidlene.
Like viktig som å vise hvordan nullvekstmålet kan nås, er det å få frem hva Buskerudby-området kan få til og oppnå i de ulike konseptene, som bidrag til ønsket utvikling. Kommunene har spilt inn tiltak de vurderer som viktigst for utviklingen i egen kommune. 
Konsept 1 (fortsatt belønningsavtale) og konsept 3 (bypakke og byvekstavtale uten bompenger) forventes å gi et handlingsrom i samme størrelsesorden som Buskerudbyen har med dagens belønningsavtale. I konsept 2 (ingen avtale med staten) bortfaller det statlige bidraget.
Det er konsept 4 (Bypakke og byvekstavtaler med bompenger) som gir klart størst handlingsrom, både fordi man har inntekter fra bompengeinnkreving og fordi det kan forventes et større statlig bidrag. Andre byområder som har gått fra belønningsavtale til byvekstavtale har fått ca. dobbelt så stort statlig bidrag.
Det har kun vært arbeidet med bomløsninger basert på snitt på kommunegrensene internt i Buskerudbyen. Statens vegvesen har pekt på at i tillegg til nullvekstmålet, skal nytteprinsippet være avgjørende for plasseringen av bomstasjoner. 
Det vil bli gitt en mer detaljert og oppdatert status for utredningsarbeidet i møtet.


Sak 19/26 Eventuelt
Politisk styringsgruppe har møte 28. oktober kl. 9-12. Fylkesordføreren har ikke mulighet til å være til stede i første del av møtet. Har styringsgruppen mulighet til å forskyve møtet?

